Í henni er hvatt til þess að allt efni sem tengist kynferðisofbeldi gegn börnum á netinu verði fordæmt og að ríki setji sér stefnu um að umbera ekkert efni sem sýnir börn á kynferðislegan hátt . Með yfirlýsingunni er sérstök athygli vakin á myndefni sem víða í heiminum er talið vera á gráu svæði og ekki alls staðar ólöglegt . Á Íslandi er hins vegar allt efni sem sýnir börn á kynferðislegan eða klámfenginn hátt ólöglegt og er framleiðsla , innflutningur , öflun , dreifing og varsla slíks efnis refsiverð . Það er gott að hafa í huga að nektarsjálfsmyndir barna og ungmenna undir 18 ára geta orðið ólöglegar ef þær berast til annarra . Sem dæmi telst sexting , þegar stafræn skilaboð sem eru kynferðislegs eðlis eru send á milli einstaklinga , til alvarlegra mála . Og þó hugmyndin geti virst ungmennum sniðug og spennandi fyrst í stað er hún það yfirleitt ekki . Mjög mörg dæmi eru um að slíkum myndum sé dreift á netið og þær gangi síðan kaupum og sölum . Þannig geta þeir sem missa tök á slíkum myndum af sjálfum sér orðið fyrir kynferðisofbeldi við ítrekaða mynddreifingu einhverra annarra á þeirra eigin myndum . Þóra Jónsdóttir , fulltrúi Barnaheilla – Save the Children á Íslandi undirritaði samkomulagið fyrir hönd samtakanna í Berlín á dögunum ásamt fulltrúum yfir 30 annara samtaka og stofnana sem vinna að vernd barna gegn kynferðisofbeldi .